VEGA præsenterer

**Basia Bulat spiller stemningsfyldt koncert i VEGA.**

*Overset canadisk talent i VEGA Lounge den 28. april 2016. Basia Bulat er en dygtig og erfaren folk-singer/songwriter med et tempofyldt beat og en underliggende elektronisk lyd. Nu gæster hun VEGA med nyt album.*

Basia Bulat spiller i VEGA Lounge til april. Hun er en talentfuld folk-singer/songwriter, som gæster VEGA med nyt materiale i baggagen, der udkommer den 12. februar 2016. Albummet ’Good Advice’ er hendes fjerde album, hvor hun denne gang har teamet op med Jim James fra My Morning Jacket.

Albummet skulle efter sigende være en afsked med Basia Bulats tidligere musikalske lyd med et stærkere fokus på at sætte hendes stemme op imod en god melodi basseret på trommer, bas, elektrisk guitar og keyboards. Første single fra albummet hedder *’Infamous’,* som har et happy up-beat tempo, hvor Basia Bulats smukke vokal fungerer rigtig godt.

Basia Bulat har udtalt sig om den kommende albumudgivelse: “*Pop songs can take all those big statements and those big feelings that you have*. *You don’t need to necessarily have everything so detailed because everybody understands. Everybody understands those feelings*”.

**Modigste album indtil videre**

Basia Bulats forrige album ’Tall Tall Shadow’ udkom i 2013 og var en co-produktion med Tim Kingsbury fra Arcade Fire. Et album, der fik stor ros og 5/6 stjerner af GAFFA og Soundvenue med ordene ”*modigste album indtil videre*”.

Det er anden gang at den talentfulde folk-sanger spiller koncert i VEGA, sidst i 2014, hvor hun gav en intimkoncert i Ideal Bar. Til april prøver hun kræfter med VEGA Lounge, en af VEGAs mere unikke koncert-venues, men stadig på størrelse med Ideal Bar.

**Fakta om koncerten:**

Basia Bulat

Torsdag den 28. april 2016 kl. 20:00

VEGA Lounge, Enghavevej 40, 1674 Kbh. V

80 kr. + gebyr

Forsalg via VEGAs hjemmeside og Billetnet.

Læs mere om koncerten med Basia Bulat og køb billet.